**ОБЩИНСКА ИЗБИРАТЕЛНА КОМИСИЯ В ОБЩИНА ТРЯВНА**

Избори за общински съветници и кметове на 27.10.2019 г.

**П Р О Т О К О Л**

**№ 21**

**гр. Трявна, 27.10.2019 г.**

 Днес, 27.10.2019г. се състоя заседание на Общинска избирателна комисия - гр. Трявна /ОИК/, назначена с Решение № 697 - МИ/23.08.2019 г. на ЦИК.

 На заседанието присъстват: Антоанета Добринова Иванова, Диана Атанасова Даначева, Полина Койчева Цанева, Рачо Иванов Рачев, Снежана Тодорова Иванова – Бонева, Митко Иванов Рашков, Елена Емилова Горанова, Славчо Колев Славчев и Радослав Петев Дамянов и Цвета Ангелова Тодорова – Стойчева, Иван Генов Симеонов, Валентина Кънчева Иванова, Виолета Гатева Ганева-Иванова

 Налице е законоустановения кворум, съгласно разпоредбите на чл. 85, ал. 3 от Изборния кодекс и комисията може да заседава и взема решения.

 Заседанието бе открито в 21.00 часа на 27.10.2019 г. под председателството на Антоанета Иванова – председател на ОИК –Трявна.

**Антоанета Иванова:** Уважаеми колеги, откривам заседанието на ОИК – Трявна. Заседанието се проведе при следния

 ***ДНЕВЕН РЕД:***

1. Жалба с вх. № 210 от 27.10.2019 г., депозирана от ПП “ВЪЗРАЖДАНЕ“, чрез представляващ Златка Донева – Цанева.

2. Обявяване края на изборния ден.

Има ли други предложения за промени и актуализация в предложения дневен ред: не постъпват такива.

Гласували „За“: Антоанета Добринова Иванова, Диана Атанасова Даначева, Полина Койчева Цанева, Рачо Иванов Рачев, Снежана Тодорова Иванова – Бонева, Митко Иванов Рашков, Елена Емилова Горанова, Славчо Колев Славчев и Радослав Петев Дамянов и Цвета Ангелова Тодорова – Стойчева, Иван Генов Симеонов, Валентина Кънчева Иванова, Виолета Гатева Ганева-Иванова

 „Против“ – няма.

**Иванова:** Предлагам проект за Решение № 132–МИ от 27.10.2019г.

Общинска избирателна комисия - Трявна е сезирана с  жалба с вх. № 6/27.10.2019 г. по описа на  електонния регистър на жалбите в ОИК - Трявна от ПП “ВЪЗРАЖДАНЕ“, чрез представляващ Златка Донева - Цанева.

В жалбата се сочи,че

1. В секция № 3 бюлетините са изсипани от урната и се пипат от 6 човека, което е нарушение на ИК и МУ на ЦИК.
2. В секция № 19 бюлетините не се показват на присъстващите застъпници.

За  изясняване обстоятелствата по жалбата бяха изпратени по двама представители на ОИК-Трявна,  от различни партии, в двете секции. Следствие на констатациите на проверките се установи, че **жалбата е частично основателна**.

В секция № 073500003, СИК е създала организация за преброяване на бюлетините в нарушение на ИК, като повече от един член има досег до бюлетините. Проверяващите членове на ОИК са указали на СИК, че следва да спазват изискването на чл. 436, ал. 1 от ИК, след което СИК незабавно са определили един техен член, който единствен да има досег с бюлетините.

В секция № 073500019 проверяващите са констатирали, че преброяването се извършва при спазване на всички законови изисквания, а също така присъстващите в секцията застъпници и представители на ПП и ПК с единодушие са заявили, че нарушения на Изборния кодекс не са извършени от нито един от членовете и ръководството на СИК до момента.

Също така, следва да се отбележи, че жалбата в тази част е, че бюлетините не се показват на присъстващите застъпници. ОИК – Трявна счита, че не е налице нарушение от страна на СИК, тъй като съгласно методическите указания на ЦИК по прилагане на ИК от СИК е посочено, че при преброяване на бюлетините (гласовете) и попълване на Част ІІ от протоколите само СИК е компетентна да установи кой глас е действителен или не. Присъстващите лица не могат да се намесват в работата на СИК при установяване на резултата от гласуването.

След направените разисквания и на основание чл.87, ал.1, т.22  от  ИК, ОИК- Трявна

**РЕШИ:**

**УКАЗВА на** СИК № 073500003 да спазват изискването на чл. 436, ал. 1 от ИК до края на работния процес при установяване на резултата от гласуването.

Оставя без уважение жалбата в останалата и част, досежно нарушения на СИК № 073500019 като неоснователна и недоказана.

Решението може да се оспори пред Централната избирателна комисия по реда на чл. 88, ал. 1 от ИК в три дневен срок от обявяването му.

Решението да се обяви на таблото на ОИК Трявна и да се публикува в интернет страницата на комисията.

Гласували „За“: Антоанета Добринова Иванова, Диана Атанасова Даначева, Полина Койчева Цанева, Рачо Иванов Рачев, Снежана Тодорова Иванова – Бонева, Митко Иванов Рашков, Елена Емилова Горанова, Славчо Колев Славчев и Радослав Петев Дамянов и Цвета Ангелова Тодорова – Стойчева, Иван Генов Симеонов, Валентина Кънчева Иванова, Виолета Гатева Ганева-Иванова.

„Против“ – няма.

**Иванова:** Предлагам проект за Решение № 133–МИ от 27.10.2019г.

Гласуването в изборния ден – 27.10.2019г. в избирателните секции на територията на община Трявна, приключи в 20.00 часа.

Предвид изложеното и на основание чл.87 ал.1 т.25, ОИК - Трявна

 Р Е Ш И:

Обявява края на изборния ден в 20.00 часа на 27.10.2019 г.

Решението да се обяви на таблото на ОИК Трявна и да се публикува в интернет страницата на комисията.

Гласували „За“: Антоанета Добринова Иванова, Диана Атанасова Даначева, Полина Койчева Цанева, Рачо Иванов Рачев, Снежана Тодорова Иванова – Бонева, Митко Иванов Рашков, Елена Емилова Горанова, Славчо Колев Славчев и Радослав Петев Дамянов и Цвета Ангелова Тодорова – Стойчева, Иван Генов Симеонов, Валентина Кънчева Иванова, Виолета Гатева Ганева-Иванова

„Против“ – няма.

Поради изчерпване на дневния ред заседанието бе закрито.

**Председател**: Антоанета Добринова Иванова

**Секретар**: Рачо Иванов Рачев